title: François Rabelais
text: Bak 1530 wetce selaropik gan Montpellier kotla zo doster ( tanda ke inafa bendera, bazesa da va selaropaf grupekseem abdion al urlickeyer ) ; bak 1531, in savsaf tujpastik, vayas koe Montpellier wetce pisidadetce al kiblayar va divera va Aphorismorum ke Xipokratos is Selaropafa Yambama ke Galianus, ke dana va krent al betayar sedme intaf digin nubasuteks. Yoke wayana kiewatca, bak 1532 Rabelais va bata nevama do konaka elladavafa is latinavafa straga volmiv piskur. Va twa pu Maillezais tujradik Geoffroy d’Estissac inaf nik koingaks dobureyer.